ভস্মজাবাল উপনিষদ
ভস্মজাবাল উপনিষদ (সংস্কৃত: भस्मजाबाल उपनिषत्) হল সংস্কৃত ভাষায় লিখিত হিন্দুধর্মের ছোট উপনিষদ। উপনিষদটি অথর্ববেদের সাথে যুক্ত, এবং ১৪টি শৈব উপনিষদের মধ্যে একটি। ভস্মজবাল উপনিষদ, বৃহজ্জবাল উপনিষদ এবং অক্ষমালিকা উপনিষদের অনুরূপভাবে বিভূতি (ভস্ম) বা পবিত্র ছাই, এবং রুদ্রাক্ষের পুঁতিকে প্রতীক এবং দেহ শিল্পের জন্য বর্ণনা করে। পাঠ্যটি ছাই ও পুঁতির উৎপাদন ও প্রয়োগ বর্ণনা করে। পবিত্র শহর বারাণসী এবং এর শিব মন্দিরের গুরুত্ব পাঠে উল্লেখ করা হয়েছে। ক্লাউস ক্লোস্টারমায়ার বৃহজ্জবাল উপনিষদ, রুদ্রাক্ষজাবাল উপনিষদ, কালাগ্নিরুদ্র উপনিষদ এবং অক্ষমালিকা উপনিষদকে শৈবগ্রন্থ হিসেবে শ্রেণীবদ্ধ করেছেন যা শৈবধর্মের আচার ও উপাসনার বস্তুর প্রতীক ব্যাখ্যা করে।